# Επίσημη Εφημερίδα C 400A/4 Οκ

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 400A |
| | |
| Έκδοση στην ελληνική γλώσσα | Ανακοινώσεις και Πληροφορίες | 64ό έτος4 Οκτωβρίου 2021 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 400A

Έκδοση στην ελληνική γλώσσα

Ανακοινώσεις και Πληροφορίες

64ό έτος4 Οκτωβρίου 2021

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ελεγκτικό Συνέδριο |
| 2021/C 400 A/01 | Πρόσκληση εκδήλωσης ενδιαφέροντος — Οικονομικοί ελεγκτές και ελέγκτριες — Πρόγραμμα νέων επαγγελματιών — Έκτακτο προσωπικό (βαθμός AD 6) | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ελεγκτικό Συνέδριο

2021/C 400 A/01

Πρόσκληση εκδήλωσης ενδιαφέροντος — Οικονομικοί ελεγκτές και ελέγκτριες — Πρόγραμμα νέων επαγγελματιών — Έκτακτο προσωπικό (βαθμός AD 6)

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ελεγκτικό Συνέδριο

| 4.10.2021 | EL | Επίσημη Εφημερίδα της Ευρωπαϊκής Ένωσης | CA 400/1 |
| --- | --- | --- | --- |

4.10.2021

EL

Επίσημη Εφημερίδα της Ευρωπαϊκής Ένωσης

CA 400/1

---

ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ

Οικονομικοί ελεγκτές και ελέγκτριες — Πρόγραμμα νέων επαγγελματιών

Έκτακτο προσωπικό (βαθμός AD 6)

(2021/C 400 A/01)

ΠΟΙΟΙ ΕΙΜΑΣΤΕ

Το Ευρωπαϊκό Ελεγκτικό Συνέδριο (ΕΕΣ) είναι ο εξωτερικός ελεγκτής της Ευρωπαϊκής Ένωσης. Ιδρύθηκε το 1975 και αποτελεί ένα από τα επτά θεσμικά όργανα της Ένωσης. Η έδρα μας βρίσκεται στο Λουξεμβούργο και απασχολούμε περί τους 900 υπαλλήλους —ελεγκτές, προσωπικό υποστήριξης και διοικητικό προσωπικό—, προερχόμενους από όλα τα κράτη μέλη της ΕΕ.

Το ΕΕΣ λειτουργεί ως συλλογικό όργανο απαρτιζόμενο από 27 Μέλη, ένα από κάθε κράτος μέλος της ΕΕ. Οι ελεγκτές μας ελέγχουν αν η ΕΕ τηρεί άρτιους λογαριασμούς και εφαρμόζει ορθά τους δημοσιονομικούς κανόνες της, καθώς και αν οι πολιτικές και τα προγράμματά της επιτυγχάνουν τους επιδιωκόμενους στόχους τους με οικονομικά αποδοτικό τρόπο.

Με το έργο μας συμβάλλουμε στη βελτίωση της δημοσιονομικής διαχείρισης της ΕΕ και προάγουμε τη λογοδοσία και τη διαφάνεια. Προειδοποιούμε για τους κινδύνους, παρέχουμε διασφάλιση, επισημαίνουμε αδυναμίες, αναδεικνύουμε επιτεύγματα και προσφέρουμε καθοδήγηση στους φορείς χάραξης πολιτικής και στους νομοθέτες της ΕΕ. Παρουσιάζουμε τις παρατηρήσεις και τις συστάσεις μας στο Ευρωπαϊκό Κοινοβούλιο, στο Συμβούλιο της ΕΕ, στις εθνικές κυβερνήσεις και στα εθνικά κοινοβούλια, καθώς και στο ευρύ κοινό.

Το ΕΕΣ διαιρείται σε δέκα ελεγκτικές και διοικητικές διευθύνσεις των οποίων η λειτουργία βασίζεται σε ευέλικτες ομάδες βάσει έργων. Οι ελεγκτικές διευθύνεις είναι αρμόδιες για διάφορους τομείς πολιτικής και οι υπάλληλοι τοποθετούνται σε αυτές ανάλογα με τις προτεραιότητες που καθορίζονται στο πρόγραμμα εργασίας. Η διαχείριση των γνώσεων και η ανάπτυξη της κατάλληλης εμπειρογνωσίας έχουν καθοριστική σημασία για το ελεγκτικό έργο μας, που περιλαμβάνει αποστολές εντός και εκτός της ΕΕ. Το ΕΕΣ προσφέρει ένα περιβάλλον που ευνοεί τη μάθηση, παρέχοντας ευκαιρίες επαγγελματικής εξέλιξης.

ΤΙ ΠΡΟΣΦΕΡΟΥΜΕ

Προκειμένου να προωθήσει την απασχόληση των νέων και να προσελκύσει ταλαντούχους νέους που ολοκλήρωσαν πρόσφατα τις σπουδές τους, το ΕΕΣ θέτει σε εφαρμογή ένα «πρόγραμμα νέων επαγγελματιών», στο πλαίσιο του οποίου προσφέρει συμβάσεις ορισμένου χρόνου σε θέση ελεγκτή/ελέγκτριας. Οι συμμετέχοντες στο πρόγραμμα θα έχουν μια μοναδική ευκαιρία επαγγελματικής εξέλιξης και θα αποκτήσουν πολύτιμη εργασιακή πείρα και εκ των έσω γνώσεις σχετικά με τα οικονομικά και τις πολιτικές της ΕΕ καθώς και με τον ρόλο του ΕΕΣ.

Αποφασίσαμε να καταρτίσουμε εφεδρικό πίνακα επιτυχόντων/επιτυχουσών ελεγκτών/ελεγκτριών στους/στις οποίους/οποίες ενδέχεται να προσφερθούν συμβάσεις απασχόλησης σε θέση έκτακτου υπαλλήλου του οργάνου, ανάλογα με τις διαθέσιμες θέσεις και τις επιχειρησιακές ανάγκες.

Οι ελεγκτές/ελέγκτριες θα προσληφθούν βάσει του άρθρου 2, στοιχείο β), του καθεστώτος που εφαρμόζεται επί του λοιπού προσωπικού της ΕΕ (1), για διάστημα τεσσάρων ετών, δυνάμενο να ανανεωθεί άπαξ για μέγιστη περίοδο δύο ακόμη ετών. Στο πλαίσιο της αρχικής σύμβασης προβλέπεται δοκιμαστική περίοδος διάρκειας εννέα μηνών.

Οι νεοπροσληφθέντες ελεγκτές/νεοπροσληφθείσες ελέγκτριες θα συμμετάσχουν σε πρόγραμμα ενσωμάτωσης, το οποίο συνίσταται σε μια περίοδο μύησης που περιλαμβάνει την κατάλληλη επιμόρφωση και ένταξη σε κλιμάκια ελέγχου.

Ο μηνιαίος βασικός μισθός πρόσληψης στον βαθμό AD 6 (κλιμάκιο 1) ανέρχεται επί του παρόντος σε 5 563,58 ευρώ.

Στον μισθό αυτό, ο οποίος υπόκειται σε ενωσιακό φόρο, αλλά απαλλάσσεται από την εθνική φορολογία, μπορούν να προστεθούν ορισμένες αποζημιώσεις και επιδόματα, σύμφωνα με τους όρους που προβλέπει το καθεστώς που εφαρμόζεται επί του λοιπού προσωπικού της Ευρωπαϊκής Ένωσης και ανάλογα με τις ατομικές περιστάσεις και τη σύνθεση του νοικοκυριού.

Οι διατάξεις που διέπουν τον υπολογισμό των εν λόγω αποζημιώσεων και επιδομάτων περιλαμβάνονται στο καθεστώς που εφαρμόζεται επί του λοιπού προσωπικού.

Τα θεσμικά όργανα της ΕΕ διαθέτουν ίδια συστήματα συνταξιοδότησης και υγειονομικής περίθαλψης, οι εισφορές στα οποία παρακρατούνται από τις αποδοχές στην πηγή.

Τα παιδιά των υπαλλήλων μπορούν να εγγραφούν δωρεάν στο Ευρωπαϊκό Σχολείο.

ΤΙ ΑΝΑΖΗΤΟΥΜΕ

1.   Νομικές απαιτήσεις

Σύμφωνα με το άρθρο 12, παράγραφος 2, του καθεστώτος που εφαρμόζεται επί του λοιπού προσωπικού, οι υποψήφιοι/υποψήφιες πρέπει, κατά την ημερομηνία της αίτησής τους:

| — | να είναι πολίτες κράτους μέλους της ΕΕ, |
| --- | --- |

—

να είναι πολίτες κράτους μέλους της ΕΕ,

| — | να απολαύουν των πολιτικών δικαιωμάτων τους, |
| --- | --- |

—

να απολαύουν των πολιτικών δικαιωμάτων τους,

| — | να έχουν εκπληρώσει τις στρατιωτικές υποχρεώσεις τους βάσει της σχετικής νομοθεσίας που διέπει τις προσλήψεις, και |
| --- | --- |

—

να έχουν εκπληρώσει τις στρατιωτικές υποχρεώσεις τους βάσει της σχετικής νομοθεσίας που διέπει τις προσλήψεις, και

| — | να παρέχουν τα εχέγγυα ήθους που απαιτούνται για την άσκηση των σχετικών καθηκόντων. |
| --- | --- |

—

να παρέχουν τα εχέγγυα ήθους που απαιτούνται για την άσκηση των σχετικών καθηκόντων.

2.   Προσόντα

Σύμφωνα με το άρθρο 10, παράγραφος 1, του καθεστώτος που εφαρμόζεται επί του λοιπού προσωπικού:

| i. | επίπεδο εκπαίδευσης που αντιστοιχεί σε πλήρεις πανεπιστημιακές σπουδές διάρκειας τουλάχιστον τριών ετών, πιστοποιούμενες με τίτλο σπουδών αποκτηθέντα το πολύ μία εξαετία πριν από την καταληκτική ημερομηνία υποβολής των αιτήσεων υποψηφιότητας που καθορίζεται στην παρούσα πρόσκληση· ή |
| --- | --- |

i.

επίπεδο εκπαίδευσης που αντιστοιχεί σε πλήρεις πανεπιστημιακές σπουδές διάρκειας τουλάχιστον τριών ετών, πιστοποιούμενες με τίτλο σπουδών αποκτηθέντα το πολύ μία εξαετία πριν από την καταληκτική ημερομηνία υποβολής των αιτήσεων υποψηφιότητας που καθορίζεται στην παρούσα πρόσκληση· ή

| ii. | όταν δικαιολογείται από το συμφέρον της υπηρεσίας, επαγγελματική κατάρτιση ισοδύναμου επιπέδου, αποκτηθείσα το πολύ μία εξαετία πριν από την καταληκτική ημερομηνία υποβολής των αιτήσεων υποψηφιότητας που καθορίζεται στην παρούσα πρόσκληση. |
| --- | --- |

ii.

όταν δικαιολογείται από το συμφέρον της υπηρεσίας, επαγγελματική κατάρτιση ισοδύναμου επιπέδου, αποκτηθείσα το πολύ μία εξαετία πριν από την καταληκτική ημερομηνία υποβολής των αιτήσεων υποψηφιότητας που καθορίζεται στην παρούσα πρόσκληση.

Επιπροσθέτως, οι υποψήφιοι/υποψήφιες πρέπει να είναι κάτοχοι:

| — | μεταπτυχιακού διπλώματος ειδίκευσης στον τομέα της ελεγκτικής, της λογιστικής, της στατιστικής, των μαθηματικών, της διοίκησης επιχειρήσεων, της χρηματοοικονομικής ή των οικονομικών· ή |
| --- | --- |

—

μεταπτυχιακού διπλώματος ειδίκευσης στον τομέα της ελεγκτικής, της λογιστικής, της στατιστικής, των μαθηματικών, της διοίκησης επιχειρήσεων, της χρηματοοικονομικής ή των οικονομικών· ή

| — | επαγγελματικού τίτλου στον τομέα της ελεγκτικής ή της λογιστικής (ACCA, CIA κ.λπ.). |
| --- | --- |

—

επαγγελματικού τίτλου στον τομέα της ελεγκτικής ή της λογιστικής (ACCA, CIA κ.λπ.).

Σημειωτέον ότι θα ληφθούν υπόψη μόνο τίτλοι σπουδών ή επαγγελματικοί τίτλοι που έχουν απονεμηθεί ή αναγνωριστεί από κράτος μέλος (ή από πρώην κράτος μέλος) της ΕΕ ή που συνοδεύονται από πιστοποιητικό ισοδυναμίας εκδοθέν από την αρμόδια αρχή κράτους μέλους.

3.   Επαγγελματική πείρα

Απαιτούνται τουλάχιστον δύο (2) έτη επαγγελματικής πείρας στον τομέα του ελέγχου.

4.   Γλωσσικές γνώσεις

| — | Άριστη γνώση μίας επίσημης γλώσσας της ΕΕ (σε επίπεδο μητρικής γλώσσας ή αντίστοιχο τουλάχιστον του C2 στην κατανόηση, καθώς και τη γραπτή και προφορική έκφραση). |
| --- | --- |

—

Άριστη γνώση μίας επίσημης γλώσσας της ΕΕ (σε επίπεδο μητρικής γλώσσας ή αντίστοιχο τουλάχιστον του C2 στην κατανόηση, καθώς και τη γραπτή και προφορική έκφραση).

| — | Δεδομένου ότι η αγγλική και η γαλλική αποτελούν τις γλώσσες εργασίας του ΕΕΣ, απαιτείται καλή γνώση μίας εξ αυτών (η κατανόηση, καθώς και η γραπτή και προφορική έκφραση, πρέπει να είναι επιπέδου τουλάχιστον αντίστοιχου του C1). Εάν η μητρική γλώσσα του/της υποψήφιου/υποψήφιας είναι η αγγλική ή η γαλλική, απαιτείται καλή γνώση της άλλης γλώσσας εργασίας του ΕΕΣ (η κατανόηση, καθώς και η γραπτή και προφορική έκφραση, πρέπει να είναι επιπέδου τουλάχιστον αντίστοιχου του C1). |
| --- | --- |

—

Δεδομένου ότι η αγγλική και η γαλλική αποτελούν τις γλώσσες εργασίας του ΕΕΣ, απαιτείται καλή γνώση μίας εξ αυτών (η κατανόηση, καθώς και η γραπτή και προφορική έκφραση, πρέπει να είναι επιπέδου τουλάχιστον αντίστοιχου του C1). Εάν η μητρική γλώσσα του/της υποψήφιου/υποψήφιας είναι η αγγλική ή η γαλλική, απαιτείται καλή γνώση της άλλης γλώσσας εργασίας του ΕΕΣ (η κατανόηση, καθώς και η γραπτή και προφορική έκφραση, πρέπει να είναι επιπέδου τουλάχιστον αντίστοιχου του C1).

Η γνώση πρόσθετων γλωσσών θα θεωρηθεί πλεονέκτημα.

Για τον προσδιορισμό του επιπέδου των γλωσσικών γνώσεών σας, συμβουλευθείτε τον ιστότοπο:

https://www.coe.int/en/web/common-european-framework-reference-languages/table-2-cefr-3.3-common-reference-levels-self-assessment-grid

5.   Δεξιότητες

| — | Ικανότητα συλλογής, σύνθεσης και ανάλυσης πληροφοριών, |
| --- | --- |

—

Ικανότητα συλλογής, σύνθεσης και ανάλυσης πληροφοριών,

| — | καλές επικοινωνιακές δεξιότητες, |
| --- | --- |

—

καλές επικοινωνιακές δεξιότητες,

| — | ευελιξία απαραίτητη για την εργασία σε οργανισμό που λειτουργεί βάσει ανάθεσης έργων και σε διεθνές περιβάλλον, |
| --- | --- |

—

ευελιξία απαραίτητη για την εργασία σε οργανισμό που λειτουργεί βάσει ανάθεσης έργων και σε διεθνές περιβάλλον,

| — | ικανότητα εργασίας τόσο ανεξάρτητα όσο και στο πλαίσιο ομάδας, καθώς και συμμετοχής σε ταξίδια στο πλαίσιο των αποστολών ελέγχου, |
| --- | --- |

—

ικανότητα εργασίας τόσο ανεξάρτητα όσο και στο πλαίσιο ομάδας, καθώς και συμμετοχής σε ταξίδια στο πλαίσιο των αποστολών ελέγχου,

| — | ανθεκτικότητα και ισχυρό κίνητρο. |
| --- | --- |

—

ανθεκτικότητα και ισχυρό κίνητρο.

ΔΙΑΔΙΚΑΣΙΑ

Οι αιτήσεις υποψηφιότητας θα εξεταστούν από επιτροπή επιλογής η οποία ορίζεται από την αρμόδια για τη σύναψη συμβάσεων πρόσληψης αρχή (ΑΣΣΠΑ).

Η επιτροπή επιλογής θα καταρτίσει πίνακα με τους υποψήφιους / τις υποψήφιες που πληρούν τα ανωτέρω κριτήρια 1 έως 4.

Ο πίνακας θα ισχύει μέχρι τις 31 Δεκεμβρίου 2023, και η ισχύς του μπορεί να παραταθεί.

Βάσει των υπηρεσιακών αναγκών τους, οι ελεγκτικές διευθύνσεις θα καλούν σε συνέντευξη υποψήφιους/υποψήφιες τους οποίους/τις οποίες θα επιλέγουν από τον πίνακα. Μπορεί επίσης να ζητηθεί από τους υποψήφιους/τις υποψήφιες να υποβληθούν σε πρόσθετες εξειδικευμένες δοκιμασίες προκειμένου να αξιολογηθούν οι δεξιότητες και οι ικανότητές τους. Η φύση, το περιεχόμενο και το χρονοδιάγραμμα των εν λόγω δοκιμασιών θα γνωστοποιηθεί στους υποψήφιους/στις υποψήφιες σε εύθετο χρόνο.

Οι εν λόγω συνεντεύξεις και δοκιμασίες θα διενεργηθούν από την επιτροπή επιλογής.

Μετά τις συνεντεύξεις και τις δοκιμασίες, η επιτροπή επιλογής θα υποβάλει στην ΑΣΣΠΑ τον κατάλογο των προτεινόμενων υποψηφίων που πληρούν τις απαιτήσεις των προς εκτέλεση καθηκόντων (κριτήρια 3 έως 5 ανωτέρω). Με βάση τις υπηρεσιακές ανάγκες και τη διαθεσιμότητα θέσεων εργασίας, η ΑΣΣΠΑ μπορεί, εν συνεχεία, να προτείνει σε έναν/μία ή περισσότερους/περισσότερες από τους υποψήφιους/τις υποψήφιες την πλήρωση συγκεκριμένης θέσης.

Η συμπερίληψη των υποψηφίων στον πίνακα που θα υποβληθεί στην ΑΣΣΠΑ δεν συνεπάγεται καθ’ οιονδήποτε τρόπο δικαίωμα πρόσληψης.

ΑΙΤΗΣΕΙΣ ΥΠΟΨΗΦΙΟΤΗΤΑΣ

Η προθεσμία υποβολής των αιτήσεων υποψηφιότητας λήγει στις 29 Οκτωβρίου 2021, στις 12 το μεσημέρι (ώρα Κεντρικής Ευρώπης).

Οι αιτήσεις υποψηφιότητας πρέπει να συμπληρωθούν στην αγγλική ή τη γαλλική και να υποβληθούν αποκλειστικά μέσω του ηλεκτρονικού εντύπου που επισυνάπτεται στο τέλος της πρόσκλησης εκδήλωσης ενδιαφέροντος (στην αγγλική ή τη γαλλική) που έχει αναρτηθεί στη σελίδα με τις «Ευκαιρίες απασχόλησης» του ΕΕΣ (υπό τον τίτλο «Open positions»):

https://www.eca.europa.eu/el/Pages/JobOpportunities.aspx

Η αίτηση πρέπει να περιλαμβάνει τα εξής έγγραφα:

| — | επιστολή εκδήλωσης ενδιαφέροντος (μία σελίδα κατ’ ανώτατο όριο), |
| --- | --- |

—

επιστολή εκδήλωσης ενδιαφέροντος (μία σελίδα κατ’ ανώτατο όριο),

| — | πρόσφατο βιογραφικό σημείωμα (τρεις σελίδες κατ’ ανώτατο όριο) βάσει του υποδείγματος «Europass» (συμβουλευθείτε τον ιστότοπο: http://europa.eu/europass). |
| --- | --- |

—

πρόσφατο βιογραφικό σημείωμα (τρεις σελίδες κατ’ ανώτατο όριο) βάσει του υποδείγματος «Europass» (συμβουλευθείτε τον ιστότοπο: http://europa.eu/europass).

Επισημαίνεται ότι κατά την αξιολόγηση της αίτησής σας θα ληφθούν υπόψη μόνον οι πληροφορίες που περιέχονται στο βιογραφικό σημείωμά σας και στην επιστολή εκδήλωσης ενδιαφέροντος.

Τα στοιχεία που θα περιέχονται στην αίτηση θα θεωρηθούν αληθή και ορθά και, ως εκ τούτου, δεσμευτικά για τον υποψήφιο /την υποψήφια.

Εφόσον ζητηθεί, οι υποψήφιοι/υποψήφιες πρέπει να είναι σε θέση να προσκομίσουν έγγραφα τα οποία να αποδεικνύουν τα προσόντα, την επαγγελματική πείρα και τα τρέχοντα καθήκοντά τους, αν αυτό κριθεί αναγκαίο.

Προκειμένου να διασφαλίσετε την εμπρόθεσμη ολοκλήρωση της αίτησής σας, σας συνιστούμε να μην εξαντλήσετε όλα τα χρονικά περιθώρια για την υποβολή της. Η πείρα έχει δείξει ότι υπάρχει το ενδεχόμενο υπερφόρτωσης του συστήματος καθώς πλησιάζει η λήξη της προθεσμίας.

Οι αιτήσεις υποψηφιότητας που δεν τηρούν απαρεγκλίτως τις ανωτέρω υποδείξεις θα απορριφθούν.

ΠΟΛΙΤΙΚΗ ΣΤΟΝ ΤΟΜΕΑ ΤΩΝ ΠΡΟΣΛΗΨΕΩΝ

Το Συνέδριο, σύμφωνα με την πολιτική ίσων ευκαιριών που εφαρμόζει και με το άρθρο 1δ του κανονισμού υπηρεσιακής κατάστασης, ασπάζεται την πολυμορφία και προάγει την ισότητα ευκαιριών. Δέχεται αιτήσεις υποψηφιότητας χωρίς να προβαίνει σε οιαδήποτε διάκριση και λαμβάνει μέτρα προκειμένου να διασφαλίζει την ισόρροπη πρόσληψη ανδρών και γυναικών, σύμφωνα με τις διατάξεις του άρθρου 23 του Χάρτη των Θεμελιωδών Δικαιωμάτων της Ευρωπαϊκής Ένωσης. Το Συνέδριο λαμβάνει επίσης μέτρα για την εξισορρόπηση της επαγγελματικής και της προσωπικής ζωής.

Εάν για τη συμμετοχή σας στην παρούσα διαδικασία επιλογής είναι αναγκαίες ειδικές διευθετήσεις (λόγω συγκεκριμένης αναπηρίας), παρακαλείστε να αποστείλετε εγκαίρως ηλεκτρονικό μήνυμα στη διεύθυνση ECA-Selection@eca.europa.eu.

ΠΡΟΣΤΑΣΙΑ ΤΩΝ ΔΕΔΟΜΕΝΩΝ

Το ΕΕΣ δεσμεύεται να εξασφαλίζει ότι η επεξεργασία δεδομένων προσωπικού χαρακτήρα των υποψηφίων συμμορφώνεται με τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (2).

Για περισσότερες πληροφορίες, συμβουλευθείτε την ειδική δήλωση περί απορρήτου στο πλαίσιο της διαδικασίας πλήρωσης κενών θέσεων απασχόλησης, στην ακόλουθη διεύθυνση:

https://www.eca.europa.eu/Lists/ECADocuments/Specific_Privacy_Statement_vacancies/Specific_Privacy_Statement_vacancies_EL.PDF

Ο πίνακας με τα ονόματα των υποψηφίων που πληρούν τα κριτήρια που καθορίζονται στην παρούσα πρόσκληση εκδήλωσης ενδιαφέροντος θα δημοσιευθεί στον ιστότοπο του ΕΕΣ (ενδοδίκτυο και διαδίκτυο). Ο εν λόγω πίνακας θα παραμείνει στον ιστότοπό μας μέχρι τη λήξη της ισχύος του. Επισημαίνεται ότι έχετε το δικαίωμα να ζητήσετε να μην περιληφθεί το όνομά σας στον πίνακα που θα δημοσιευθεί, αποστέλλοντας ηλεκτρονικό μήνυμα στη διεύθυνση ECA-Selection@eca.europa.eu.

ΑΙΤΗΣΗ ΕΠΑΝΕΞΕΤΑΣΗΣ — ΔΙΑΔΙΚΑΣΙΕΣ ΕΝΣΤΑΣΗΣ ΚΑΙ ΠΡΟΣΦΥΓΗΣ — ΚΑΤΑΓΓΕΛIΑ ΣΤΟΝ ΕΥΡΩΠΑΙΟ ΔΙΑΜΕΣΟΛΑΒΗΤΗ

Εάν, σε οποιοδήποτε στάδιο της διαδικασίας επιλογής, θεωρείτε ότι μια απόφαση σας θίγει, έχετε τις ακόλουθες δυνατότητες:

I.   Αίτηση επανεξέτασης της απόφασης που έλαβε η επιτροπή επιλογής

Έχετε δικαίωμα να υποβάλετε δεόντως αιτιολογημένη αίτηση επανεξέτασης απόφασης που λαμβάνει η επιτροπή επιλογής. Η αίτηση αυτή πρέπει να σταλεί εντός 10 ημερών από την κοινοποίηση της απόφασης στη διεύθυνση: ECA-Recours@eca.europa.eu.

II.   Ενστάσεις

Δυνάμει του άρθρου 90, παράγραφος 2, του κανονισμού υπηρεσιακής κατάστασης, μπορείτε να υποβάλετε ένσταση εγγράφως κατά της απόφασης του ΕΕΣ με την οποία απερρίφθη η αίτηση υποψηφιότητάς σας, εντός τριών μηνών από την κοινοποίηση της απόφασης, στη διεύθυνση:

| The Secretary-General |
| --- |
| European Court of Auditors |
| 12, rue Alcide De Gasperi |
| L-1615 Luxembourg |
| LUXEMBOURG |

The Secretary-General

European Court of Auditors

12, rue Alcide De Gasperi

L-1615 Luxembourg

LUXEMBOURG

III.   Προσφυγή ενώπιον του Δικαστηρίου

Δυνάμει του άρθρου 91 του κανονισμού υπηρεσιακής κατάστασης, μπορείτε να ασκήσετε προσφυγή κατά της απόφασης με την οποία απερρίφθη η ένστασή σας, στο μέτρο που σας θίγει, ενώπιον του Δικαστηρίου της Ευρωπαϊκής Ένωσης. Η προσφυγή αυτή κατατίθεται από δικηγόρο εντός τριών μηνών από την ημέρα κοινοποίησης της απόφασης απόρριψης της ένστασης.

IV.   Καταγγελία στον Ευρωπαίο Διαμεσολαβητή

Εάν θεωρήσετε ότι ο τρόπος χειρισμού της υποψηφιότητάς σας συνιστά κακοδιαχείριση εκ μέρους του ΕΕΣ, έχετε δικαίωμα να υποβάλετε καταγγελία στον Ευρωπαίο Διαμεσολαβητή, αφού προηγουμένως επικοινωνήσετε με το Ελεγκτικό Συνέδριο προς διευθέτηση της διαφοράς. Η εν λόγω καταγγελία υποβάλλεται εγγράφως, εντός διετίας από την ημερομηνία κατά την οποία λάβατε γνώση των πραγματικών περιστατικών στα οποία αναφέρεται η καταγγελία σας. Το ηλεκτρονικό έντυπο καταγγελίας διατίθεται στον ιστότοπο του Ευρωπαίου Διαμεσολαβητή. Η υποβολή καταγγελίας στον Ευρωπαίο Διαμεσολαβητή δεν αναστέλλει τις προθεσμίες προσφυγής που αναφέρονται ανωτέρω.

---

(1)  https://eur-lex.europa.eu/legal-content/EL/TXT/PDF/?uri=CELEX:01962R0031-20200101&from=EL

(2)  EE L 295 της 21.11.2018, σ. 39.

---